Obavy po zaočkovaní tetanovkou: možnosti zvládania stresu a konzultácia o užití Lexaurinu.
Dnes som mala tetanovku. Ale odvcera ma bolia svaly mozno zo stresu. Vysledky krvi su ok zo vcera. Mam strasny strach o seba ze som sa nakazila a s takym slabym telom sa sla pichat. Prosim vas co sa mi moze stat? Mozem si uzit lexaurin ?
Dobrý deň,
ďakujeme za Vašu otázku.
Podanie očkovacej látky sa má odložiť v prípade horúčky, akútneho ochorenia, najmä infekčného ochorenia alebo progresie chronického ochorenia. Podľa Vášho popisu mi však nie je jasné o aké ochorenie sa vo Vašom prípade jednalo. V prípade akýchkoľvek obáv či výskytu vedľajších účinkov je potrebné sa obrátiť na ošetrujúceho lekára, ktorému je známy Váš celkový ale aj aktuálny zdravotný stav.
Liek Lexaurin je viazaný lekárskym predpisom, preto o vhodnosti jeho užitia musí rozhodnúť predpisujúci lekár.
Prajem všetko dobré.
S pozdravom
Mgr. Emma Halás Haluščíková